PMIndiaData/PMIndiaSum huggingface dataset:
ଆନ୍ଧ୍ରପ୍ରଦେଶର ସ୍ଥାପନା ଦିବସରେ ରାଜ୍ୟବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ଆନ୍ଧ୍ରପ୍ରଦେଶର ସ୍ଥାପନା ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜ୍ୟବାସୀଙ୍କୁ ଶୁଭେଚ୍ଛା ଜ୍ଞାପନ କରିଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; ‘‘ଆନ୍ଧ୍ରପ୍ରଦେଶର ସ୍ଥାପନା ଦିବସ ଅବସରରେ ରାଜ୍ୟର ଭଉଣୀ ଓ ଭାଇମାନଙ୍କୁ ମୋର ଶୁଭେଚ୍ଛା । ଆନ୍ଧ୍ରପ୍ରଦେଶର ଲୋକମାନେ ସେମାନଙ୍କ କୁଶଳତା, ପ୍ରତିବଦ୍ଧତା ଓ ଦୃଢ଼ ମନୋଭାବ ପାଇଁ ଭଲ ଭାବେ ପରିଚିତ । ଏହି କାରଣରୁ ସେମାନେ ଅନେକ କ୍ଷେତ୍ରରେ ସଫଳତା ହାସଲ କରିପାରିଛନ୍ତି । ଆନ୍ଧ୍ରପ୍ରଦେଶର ଲୋକମାନେ ସବୁବେଳେ ସୁଖୀ, ସ୍ୱାସ୍ଥ୍ୟବାନ ଓ ସଫଳ ହୁଅନ୍ତୁ ।’’
ସିଇଆରଟି-ଭାରତ ଏବଂ ସିଇଆରଟି-ବ୍ରିଟେନ ମଧ୍ୟରେ ସ୍ୱାକ୍ଷରିତ ବୁଝାମଣାପତ୍ରକୁ କେବିନେଟ ମଞ୍ଜୁରି

ଭାରତୀୟ କମ୍ପ୍ୟୁଟର ଏମର୍ଜେନ୍ସି ରେସପନ୍ସ ଟିମ (CERT-W) ଏବଂ ବ୍ରିଟେନର ସାଇବର ସିକ୍ୟୁରିଟି ସଂସ୍ଥା CERT- ନଭେମ୍ବର ମାସରେ ପ୍ରଧାନମନ୍ତ୍ରୀଙ୍କ ବ୍ରିଟେନ ଗସ୍ତର ଅନ୍ୟତମ ମୁଖ୍ୟ ଉଦ୍ଦେଶ୍ୟ ଥିଲା ସାଇବର ନିରାପତ୍ତା । ଏହି ବୁଝାମଣାପତ୍ର ମଧ୍ୟରେ ସାଇବର ଆକ୍ରମଣରୁ ସୁରକ୍ଷା ଓ ସାଇବର ନିରାପତ୍ତା ଜନିତ ସହଯୋଗ ସାମିଲ । ଏଥି ପୂର୍ବରୁ ଭାରତ ସାଇବର ସୁରକ୍ଷା ଓ ନିରାପତ୍ତା କ୍ଷେତ୍ରରେ କୋରିଆ, କାନାଡା, ଅଷ୍ଟ୍ରେଲିଆ, ମାଲେସିଆ, ସିଙ୍ଗାପୁର, ଜାପାନ ଓ ଉଜବେକିସ୍ତାନ ଭଳି ରାଷ୍ଟ୍ରଙ୍କ ସହିତ ସହଯୋଗ ଚୁକ୍ତି ସ୍ୱାକ୍ଷର କରିସାରିଛି ।
ଆସନ୍ତୁ ଆମେ ଉତ୍ସାହ ବଜାୟ ରଖିବା ଓ କ୍ରୀଡାକ୍ଷେତ୍ରରେ ସଫଳତା ପାଇଁ ଆମ ଯୁବପୀଢିଙ୍କୁ ପ୍ରେରିତ କରିବା: ପ୍ରଧାନମନ୍ତ୍ରୀ

କ୍ରୀଡା ପ୍ରତି ସୃଷ୍ଟି ହୋଇଥିବା ଉତ୍ସାହକୁ ବଜାୟ ରଖିବା ସହ ଯୁବପୀଢିଙ୍କୁ ସଫଳତା ପାଇଁ ପ୍ରେରିତ କରିବାକୁ ଆହ୍ୱାନ ଦେଇଛନ୍ତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ । ଦୂରଦର୍ଶନ ନ୍ୟୁଜର ଏକ ଟ୍ୱିଟର ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି; “ଏହି ଟ୍ୱିଟ ଆପଣଙ୍କୁ ଆନନ୍ଦିତ କରିବ । ଆସନ୍ତୁ ଉତ୍ସାହ ବଜାୟ ରଖିବା ଓ କ୍ରୀଡାକ୍ଷେତ୍ରରେ ସଫଳତା ପାଇଁ ଆମ ଯୁବପୀଢିଙ୍କୁ ପ୍ରେରଣା ଯୋଗାଇବା ।”
ତିନି ତଲାକ ପ୍ରସଙ୍ଗ ଉପରେ ସୁପ୍ରୀମ କୋର୍ଟଙ୍କ ରାୟକୁ ଐତିହାସିକ କହିଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତିନି ତଲାକ ପ୍ରସଙ୍ଗ ଉପରେ ସୁପ୍ରୀମ କୋର୍ଟଙ୍କ ରାୟକୁ ସ୍ୱାଗତ କରିଛନ୍ତି । ଆଜିର ରାୟକୁ ଐତିହାସିକ ଆଖ୍ୟା ଦେଇ ପ୍ରଧାନମନ୍ତ୍ରୀ କହିଛନ୍ତି ଯେ, ଏହା ମୁସଲିମ ମହିଳାମାନଙ୍କୁ ସମାଜରେ ସମାନତାର ଅଧିକାର ପ୍ରଦାନ କରିଛି ଏବଂ ମହିଳା ସଶକ୍ତିକରଣ ଦିଗରେ ଏକ ମହନୀୟ ଓ ସଶକ୍ତ ପଦକ୍ଷେପ । “ତିନି ତଲାକ ପ୍ରସଙ୍ଗ ଉପରେ ମାନ୍ୟବର ସୁପ୍ରୀମ କୋର୍ଟଙ୍କ ରାୟ ଐତିହାସିକ । ଏହା ମୁସଲିମ ମହିଳାମାନଙ୍କୁ ସମାନତାର ଅଧିକାର ପ୍ରଦାନ କରିଛି ଏବଂ ମହିଳା ସଶକ୍ତିକରଣ ଦିଗରେ ଏକ ଶକ୍ତିଶାଳୀ ପଦକ୍ଷେପ”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
କ୍ୟାପଟେନ ଜୟ ନାରାୟଣ ପ୍ରସାଦ ନିଶାଦଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ

କ୍ୟାପଟେନ ଜୟ ନାରାୟଣ ପ୍ରସାଦ ନିଶାଦଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ପ୍ରକାଶ କରିଛନ୍ତି । “ଜୟ ନାରାୟଣ ପ୍ରସାଦ ନିଶାଦଙ୍କ ବିୟୋଗରେ ମୁଁ ମର୍ମାହତ । ସେ ଅତି ନିଷ୍ଠା ଓ ଲଗ୍ନର ସହ ଆମ ଦେଶର ସେବା କରିଥିଲେ । ବିହାରର ଉନ୍ନତି ପାଇଁ କ୍ୟାପଟେନ ନିଶାଦଙ୍କ ପ୍ରୟାସ ଉଲ୍ଲେଖନୀୟ । ଗରିବମାନଙ୍କ ସଶକ୍ତୀକରଣ ଲାଗି ତାଙ୍କ କାର୍ଯ୍ୟ ସର୍ବଦା ସ୍ମରଣୀୟ ରହିବ । ତାଙ୍କ ପରିବାର ବର୍ଗ ଏବଂ ସମର୍ଥକମାନଙ୍କୁ ମୁଁ ମୋର ଶୋକ ଏବଂ ସହାନୁଭୂତି ଜଣାଉଛି,” ବୋଲି ପ୍ରଧାନମନ୍ତ୍ରୀ ପ୍ରକାଶ କରିଛନ୍ତି ।
ଅଷ୍ଟ୍ରେଲୀୟ ଓପନ ବ୍ୟାଡମିଣ୍ଟନ ସୁପର ସିରିଜ ବିଜୟୀ କିଦାମ୍ବି ଶ୍ରୀକାନ୍ତଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଷ୍ଟ୍ରେଲୀୟ ଓପନ ବ୍ୟାଡମିଣ୍ଟନ ସୁପର ସିରିଜ ବିଜେତା କିଦାମ୍ବି ଶ୍ରୀକାନ୍ତଙ୍କୁ ଅଭିନନ୍ଦନ ଜଣାଇଛନ୍ତି । “ଅଷ୍ଟ୍ରେଲୀୟ ଓପନରେ କିଦାମ୍ବି ଶ୍ରୀକାନ୍ତଙ୍କ ବିଜୟ ହେତୁ ଆମେ ବାସ୍ତବିକ ଗୌରବାନ୍ଵିତ । ଆଉ ଏକ ଚମତ୍କାର ବିଜୟ ସକାଶେ ତାଙ୍କୁ ମୋର ଅଶେଷ ଶୁଭେଚ୍ଛା,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଅଭିନେତ୍ରୀ ଶ୍ରୀଦେବୀଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକପ୍ରକାଶ

ଚଳଚ୍ଚିତ୍ର ଅଭିନେତ୍ରୀ ଶ୍ରୀଦେବୀଙ୍କ ଆକସ୍ମିକ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକପ୍ରକାଶ କରିଛନ୍ତି । “ପ୍ରଖ୍ୟାତ ଅଭିନେତ୍ରୀ ଶ୍ରୀଦେବୀଙ୍କ ଆକସ୍ମିକ ବିୟୋଗରେ ମୁଁ ମର୍ମାହତ । ଚଳଚ୍ଚିତ୍ର ଜଗତର ସେ ଜଣେ ବରିଷ୍ଠ ଅଭିନେତ୍ରୀ ଥିଲେ ଯାହାଙ୍କର ଲମ୍ବା କ୍ୟାରିଅର ବିବିଧ ଭୂମିକା ଏବଂ ସ୍ମରଣୀୟ ପ୍ରଦର୍ଶନରେ ସମୃଦ୍ଧ ଥିଲା । ଏହି ଦୁଃଖଦ ମୁହୂର୍ତ୍ତରେ ତାଙ୍କ ପରିବାର ବର୍ଗ ଏବଂ ପ୍ରଶଂସକଙ୍କୁ ମୁଁ ସମବେଦନା ଜଣାଉଛି । ତାଙ୍କ ଆତ୍ମାର ସଦ୍ଗତି ହେଉ,”ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଜିଇଏମ୍ ପ୍ଲାଟଫର୍ମରେ ଯେଉଁମାନେ ସେମାନଙ୍କର ଉତ୍ପାଦ ପ୍ରଦର୍ଶନ କରୁଛନ୍ତି ସେମାନଙ୍କୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜିଇଏମ ପ୍ଲାଟଫର୍ମରେ ସେମାନଙ୍କ ଉତ୍ପାଦ ପ୍ରଦର୍ଶନ ପାଇଁ ବ୍ୟବସାୟୀଙ୍କୁ ପ୍ରଶଂସା କରିଛନ୍ତି । ୨୦୨୨-୨୦୨୩ ଆର୍ଥିକ ବର୍ଷରେ ୨୯ ନଭେମ୍ବର ୨୦୨୨ ପର୍ଯ୍ୟନ୍ତ ଜିଇଏମ୍‍ ପ୍ଲାଟଫର୍ମର ମୋଟ୍‍ ବ୍ୟବସାୟ ୧ ଲକ୍ଷ କୋଟି ଟଙ୍କାକୁ ଅତିକ୍ରମ କରିଛି । କେନ୍ଦ୍ର ମନ୍ତ୍ରୀ ଶ୍ରୀ ପୀୟୁଷ ଗୋୟଲଙ୍କ ଏକ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଭଲ ଖବର! ଜିଇଏମ ଇଣ୍ଡିଆ ଏକ ପରିବର୍ତ୍ତନକାରୀ ହୋଇଛି ଯେତେବେଳେ ଭାରତର ଉଦ୍ୟୋଗୀ ଉତ୍ସାହ ଏବଂ ପାରଦର୍ଶିତା ଆଗକୁ ଆସିଛି । ଏହି ପ୍ଲାଟଫର୍ମରେ ନିଜ ଉତ୍ପାଦ ପ୍ରଦର୍ଶନ କରୁଥିବା ସମସ୍ତଙ୍କୁ ମୁଁ ପ୍ରଶଂସା କରୁଛି ଏବଂ ଅନ୍ୟମାନଙ୍କୁ ମଧ୍ୟ ତାହା କରିବାକୁ ଅନୁରୋଧ କରୁଛି ।”
ବର୍ଷବ୍ୟାପି ନେତାଜୀ ସୁଭାଷ ଚନ୍ଦ୍ର ବୋଷଙ୍କ ୧୨୫ ତମ ଜନ୍ମ ବାର୍ଷିକୀ ପାଳନ ଅବସରରେ ଇଣ୍ଡିଆ ଗେଟ୍ ଠାରେ ନେତାଜୀଙ୍କର ଏକ ଭବ୍ୟ ପ୍ରତିମୂର୍ତ୍ତି ସ୍ଥାପନ ହେବ

ମହାନ ସ୍ୱାଧୀନତା ସଂଗ୍ରାମୀ ନେତାଜୀ ସୁଭାଷ ଚନ୍ଦ୍ର ବୋଷଙ୍କ ୧୨୫ ତମ ଜନ୍ମ ବାର୍ଷିକୀ ପାଳନ ଏବଂ ବର୍ଷବ୍ୟାପି ଉତ୍ସବର ଏକ ଅଂଶ ଭାବରେ ସରକାର ଇଣ୍ଡିଆ ଗେଟ ଠାରେ ନେତାଜୀ ସୁଭାଷ ଚନ୍ଦ୍ର ବୋଷଙ୍କ ଏକ ପ୍ରତିମୂର୍ତ୍ତି ସ୍ଥାପନ କରିବାକୁ ନିଷ୍ପତ୍ତି ନେଇଛନ୍ତି । ଗ୍ରାନାଇଟରେ ର୍ନିମିତ ଏହି ପ୍ରତିମୂର୍ତ୍ତି, ଆମର ସ୍ୱାଧୀନତା ସଂଗ୍ରାମରେ ନେତାଜୀଙ୍କ ଅପାର ଅବଦାନ ପାଇଁ ଏକ ଉପଯୁକ୍ତ ଶ୍ରଦ୍ଧାଞ୍ଜଳି ହେବ ଏବଂ ତାଙ୍କ ପ୍ରତି ଦେଶର ଋଣ ପରିଶୋଧର ପ୍ରତୀକ ହେବ । ଏହି ପ୍ରତିମୂର୍ତ୍ତିର କାର୍ଯ୍ୟ ସମାପ୍ତ ନହେବା ପର୍ଯ୍ୟନ୍ତ, ନେତାଜୀଙ୍କ ଏକ ହୋଲଗ୍ରାମ ପ୍ରତିମୂର୍ତ୍ତି ସମାନ ସ୍ଥାନରେ ଉପସ୍ଥିତ ରହିବ । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୩ ଜାନୁୟାରୀ ୨୦୨୨ ରେ ଇଣ୍ଡିଆ ଗେଟ ଠାରେ ନେତାଜୀଙ୍କ ହୋଲଗ୍ରାମ ପ୍ରତିମୂର୍ତ୍ତି ଉନ୍ମୋଚନ କରିବେ । ହୋଲଗ୍ରାମ ପ୍ରତିମୂର୍ତ୍ତିକୁ ୩୦,୦୦୦ ଲ୍ୟୁମେନ୍ସ ୪କେ ପ୍ରୋଜେକ୍ଟର ଦ୍ୱାରା ପରିଚାଳିତ କରାଯିବ । ଏକ ଅଦୃଶ୍ୟ, ସୁଉଚ୍ଚ, ୯୦% ସ୍ୱଚ୍ଛ ହୋଲୋଗ୍ରାଫିକ୍ ସ୍କ୍ରିନ୍ ଏପରି ଭାବରେ ର୍ନିମାଣ କରାଯାଇଛି ଯାହା ଦ୍ୱାରା ଏହା ପରିଦର୍ଶକମାନଙ୍କ ପାଇଁ ଦୃଶ୍ୟମାନ ହେବ ନାହିଁ । ଏକ ହୋଲଗ୍ରାମର ପ୍ରଭାବ ସୃଷ୍ଟି କରିବା ପାଇଁ ନେତାଜିଙ୍କର ୩ଡି ପ୍ରତିଛବି ଏହା ଉପରେ ପ୍ରୋଜେକ୍ଟ ହେବ । ହୋଲଗ୍ରାମ ମୂର୍ତ୍ତିର ଆକାର ୨୮ ଫୁଟ ଉଚ୍ଚତା ଏବଂ ୬ ଫୁଟ ପ୍ରସ୍ଥ ରହିବ । ଏହି କାର୍ଯ୍ୟକ୍ରମ ଅବସରରେ ପ୍ରଧାନମନ୍ତ୍ରୀ ୨୦୧୯, ୨୦୨୦, ୨୦୨୧ ଏବଂ ୨୦୨୨ ବର୍ଷ ପାଇଁ ସୁଭାଷ ଚନ୍ଦ୍ର ବୋଷ ଆପଦା ପ୍ରବନ୍ଧନ ପୁରସ୍କାର ମଧ୍ୟ ପ୍ରଦାନ କରିବେ । ସମାରୋହରେ ମୋଟ ସାତଟି ପୁରସ୍କାର ପ୍ରଦାନ କରାଯିବ । ବିପର୍ଯ୍ୟୟ ପରିଚାଳନା କ୍ଷେତ୍ରରେ ଭାରତର ବ୍ୟକ୍ତିବିଶେଷ ତଥା ସଂଗଠନ ଦ୍ୱାରା ଦିଆଯାଇଥିବା ଅମୂଲ୍ୟ ଅବଦାନ ତଥା ନିସ୍ୱାର୍ଥପର ସେବାକୁ ସ୍ୱୀକୃତି ତଥା ସମ୍ମାନିତ କରିବା ପାଇଁ କେନ୍ଦ୍ର ସରକାର ବାର୍ଷିକ ସୁଭାଷ ଚନ୍ଦ୍ର ବୋଷ ଆପଦା ପ୍ରବନ୍ଧନ ପୁରସ୍କାର ପ୍ରତିଷ୍ଠା କରିଛନ୍ତି । ପ୍ରତିବର୍ଷ ୨୩ ଜାନୁଆରୀରେ ଏହି ପୁରସ୍କାର ଘୋଷଣା କରାଯାଏ । ଅନୁଷ୍ଠାନକୁ ଏହି ପୁରସ୍କାର ବାବଦରେ ନଗଦ ୫୧ଲକ୍ଷ ଟଙ୍କା ଓ ସାର୍ଟିଫିକେଟ ଏବଂ ବ୍ୟକ୍ତି ବିଶେଷଙ୍କ କ୍ଷେତ୍ରରେ ନଗଦ ୫ଲକ୍ଷ ଟଙ୍କା ଓ ସାର୍ଟିଫିକେଟ ପ୍ରଦାନ କରାଯିବ । ସ୍ୱାଧୀନତା ସଂଗ୍ରାମୀମାନଙ୍କୁ ଉପଯୁକ୍ତ ଭାବେ ସମ୍ମାନିତ କରିବା ପ୍ରଧାନମନ୍ତ୍ରୀଙ୍କ ନିରନ୍ତର ପ୍ରୟାସ । ଏହି ପ୍ରୟାସର ଧ୍ୟାନ କିମ୍ବଦନ୍ତୀ ସ୍ୱାଧୀନତା ସଂଗ୍ରାମୀ ତଥା ଦୂରଦୃଷ୍ଟିସମ୍ପନ୍ନ ନେତା ନେତାଜୀ ସୁଭାଷ ଚନ୍ଦ୍ର ବୋଷଙ୍କ ଉପରେ ରହିଛି । ପ୍ରତିବର୍ଷ ତାଙ୍କ ଜନ୍ମ ବାର୍ଷିକୀକୁ ପରାକ୍ରମ ଦିବସ ଭାବରେ ପାଳନ କରାଯିବ ବୋଲି ଘୋଷଣା ସହିତ ଏହି ପରିପ୍ରେକ୍ଷୀରେ ଅନେକ ପଦକ୍ଷେପ ନିଆଯାଇଛି । ଏହି ଆବେଗ ଅନୁଯାୟୀ ୨୩ ଜାନୁୟାରୀ ଠାରୁ ସାଧାରଣତନ୍ତ୍ର ଦିବସ ଉତ୍ସବ ଆରମ୍ଭ ହେବ ।
ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ରାଜୀବ ଗାନ୍ଧିଙ୍କ ଜନ୍ମ ବାର୍ଷିକୀ ଅବସରରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ରାଜୀବ ଗାନ୍ଧୀଙ୍କୁ ତାଙ୍କ ଜନ୍ମବାର୍ଷିକୀ ଅବସରରେ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି; “ଜନ୍ମବାର୍ଷିକୀ ଅବସରରେ ଆମ ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ରାଜୀବ ଗାନ୍ଧିଙ୍କୁ ଶ୍ରଦ୍ଧାଞ୍ଜଳି ।”
ପାକିସ୍ତାନ ପ୍ରଧାନମନ୍ତ୍ରୀ ନୱାଜ ଶରିଫଙ୍କ ଜନ୍ମ ଦିନରେ ପ୍ରଧାନମନ୍ତ୍ରୀ ଜଣାଇଲେ ଶୁଭେଚ୍ଛା

ପାକିସ୍ତାନ ପ୍ରଧାନମନ୍ତ୍ରୀ ଶ୍ରୀ ନୱାଜ ଶରିଫଙ୍କ ଜନ୍ମ ଦିନରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି । “ପାକିସ୍ତାନ ପ୍ରଧାନମନ୍ତ୍ରୀ ମିଷ୍ଟର ନୱାଜ ଶରିଫଙ୍କ ଜନ୍ମ ଦିନର ଶୁଭେଚ୍ଛା । ତାଙ୍କର ଦୀର୍ଘ ଏବଂ ସୁସ୍ଥ ଜୀବନ ପାଇଁ ମୁଁ ପ୍ରାର୍ଥନା କରୁଛି”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ବାଲିରେ ଜି -୨୦ ଶିଖର ସମ୍ମିଳନୀ ଅବସରରେ ଅଷ୍ଟ୍ରେଲିଆର ପ୍ରଧାନମନ୍ତ୍ରୀଙ୍କ ସହ ବୈଠକ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ବାଲିରେ ଜି –୨୦ ଶିଖର ସମ୍ମିଳନୀ ଅବସରରେ ଅଷ୍ଟ୍ରେଲିଆର ପ୍ରଧାନମନ୍ତ୍ରୀ ମାନ୍ୟବର ଶ୍ରୀ ଆନ୍ଥୋନି ଆଲବାନିସଙ୍କୁ ଭେଟିଛନ୍ତି । ଉଭୟ ନେତା ବିସ୍ତୃତ ରଣନୀତିକ ସହଯୋଗ ଏବଂ ଭାରତ ଏବଂ ଅଷ୍ଟ୍ରେଲିଆ ମଧ୍ୟରେ ନିୟମିତ ଭାବରେ ଚାଲିଥିବା ଉଚ୍ଚ ସ୍ତରୀୟ ପାରସ୍ପରିକ ସମ୍ପର୍କ ନେଇ ଦୁଇ ଦେଶ ମଧ୍ୟରେ ଥିବା ସମ୍ପର୍କର ସ୍ଥିତିକୁ ନେଇ ସନ୍ତୋଷ ବ୍ୟକ୍ତ କରିଛନ୍ତି । ପ୍ରତିରକ୍ଷା, ବାଣିଜ୍ୟ, ଶିକ୍ଷା, ସ୍ୱଚ୍ଛ ଶକ୍ତି ଏବଂ ଲୋକମାନଙ୍କ ମଧ୍ୟରେ ସମ୍ପର୍କ ସମେତ ବିଭିନ୍ନ କ୍ଷେତ୍ରରେ ସହଯୋଗକୁ ଗଭୀର କରିବାରେ ସେମାନେ ଅଗ୍ରଗତିର ସମୀକ୍ଷା କରିଥିଲେ । ଶିକ୍ଷା କ୍ଷେତ୍ରରେ ଅନୁଷ୍ଠାନିକ ସହଭାଗିତା, ବିଶେଷକରି ଉଚ୍ଚଶିକ୍ଷା, ଧନ୍ଦାମୂଳକ ଶିକ୍ଷା, ତାଲିମ ଏବଂ ଦକ୍ଷତା ବିକାଶ କ୍ଷେତ୍ରରେ ବିସ୍ତୃତ ଭାବରେ ଆଲୋଚନା କରାଯାଇଥିଲା । ନେତାମାନେ ପାରସ୍ପରିକ ସ୍ୱାର୍ଥ ସମ୍ବଳିତ ଆଞ୍ଚଳିକ ଏବଂ ବିଶ୍ୱ ସ୍ତରୀୟ ପ୍ରସଙ୍ଗରେ ମତ ବିନିମୟ କରିଥିଲେ, ଯେଉଁଥିରେ ଏକ ସ୍ଥିର ତଥା ଶାନ୍ତିପୂର୍ଣ୍ଣ ଭାରତ–ପ୍ରଶାନ୍ତ ମହାସାଗରୀୟ ଅଞ୍ଚଳ, ଜଳବାୟୁ ସମ୍ବନ୍ଧୀୟ ବିଷୟ ଏବଂ ଭାରତର ଜି୨୦ ଅଧ୍ୟକ୍ଷତା ପାଇଁ ସେମାନଙ୍କର ଅଂଶିଦାର ଦୃଷ୍ଟିକୋଣ ସାମିଲ ଥିଲା । ପ୍ରଧାନମନ୍ତ୍ରୀ ଶୀଘ୍ର ଭାରତରେ ପ୍ରଧାନମନ୍ତ୍ରୀ ଆଲବାନିସଙ୍କୁ ସ୍ୱାଗତ କରିବାକୁ ଅପେକ୍ଷା କରିଛନ୍ତି ।
ପ୍ରଥମ ଥର ଲାଗି ମାଗଣା ଡିଶରେ ନିଜସ୍ୱ ରାଜ୍ୟ ଦୂରଦର୍ଶନ ଚ୍ୟାନେଲ ପାଇଥିବା ଲୋକମାନଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଥମ ଥର ଲାଗି ସେମାନଙ୍କ ରାଜ୍ୟରେ ଡିଡି ମାଗଣା ଡିଶ ଜରିଆରେ ଦୂରଦର୍ଶନ ଚ୍ୟାନେଲ ଦେଖିବାକୁ ସୁଯୋଗ ପାଇଥିବା ରାଜ୍ୟର ଲୋକମାନଙ୍କୁ ଅଭିନନ୍ଦନ ଜଣାଇଛନ୍ତି । “ପ୍ରସାର ଭାରତୀ ଡିଡି ମାଗଣା ଡିଶ ଜରିଆରେ ଭାରତର ସାଟେଲାଇଟ ପଦଚିହ୍ନରେ 11ଟି ଅଧିକ ରାଜ୍ୟ ଡିଡି ଚ୍ୟାନେଲ ଆଣିଥିବା ଜାଣି ଆନନ୍ଦିତ । ଏଥିମଧ୍ୟରୁ 5ଟି ଚ୍ୟାନେଲ ଉତ୍ତର ପୂର୍ବାଂଚଳ ରାଜ୍ୟ ପାଇଁ ରହିଛି । ଏହା ଆଂଚଳିକ ସଂସ୍କୃତିକୁ ସୁଦୃଢ଼ କରିବା ଏବଂ ଲୋକମାନଙ୍କ ଆଶା ଆକାଂକ୍ଷାକୁ ପୂରଣ କରିବା ଦିଗରେ ଅନେକ ପଥ ଅତିକ୍ରମ କରିବ । ପ୍ରଥମ ଥର ପାଇଁ ଡିଡି ମାଗଣା ଡିଶ ଜରିଆରେ ସେମାନଙ୍କର ନିଜସ୍ୱ ଦୂରଦର୍ଶନ ଚ୍ୟାନେଲ ପାଇଥିବାରୁ ଛତିଶଗଡ଼, ଗୋଆ, ହରିୟାଣା, ହିମାଚଳ ପ୍ରଦେଶ, ଝାଡ଼ଖଣ୍ଡ, ମଣିପୁର, ମେଘାଳୟ, ମିଜୋରାମ, ନାଗାଲ୍ୟାଣ୍ଡ, ତ୍ରିପୁରା ଓ ଉତ୍ତରାଖଣ୍ଡର ଲୋକମାନଙ୍କୁ ଅଭିନନ୍ଦନ!” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ବ୍ୟବସାୟିକ ସୁଗମତା ଗ୍ରାଣ୍ଡ ଚାଲେଞ୍ଜର ଶୁଭାରମ୍ଭ କଲେ ପ୍ରଧାନମନ୍ତ୍ରୀ;

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ନୂଆଦିଲ୍ଲୀସ୍ଥିତ ଲୋକ କଲ୍ୟାଣ ମାର୍ଗର ଏକ କାର୍ଯ୍ୟକ୍ରମରେ ବ୍ୟବସାୟିକ ସୁଗମତା ଗ୍ରାଣ୍ଡ ଚାଲେଞ୍ଜ କାର୍ଯ୍ୟକ୍ରମର ଶୁଭାରମ୍ଭ କରିଛନ୍ତି । ସରକାରୀ ପ୍ରକ୍ରିୟାରେ ସଂସ୍କାର ଆଣିବା ଲାଗି କୃତ୍ରିମ ଧିଶକ୍ତି (ଆର୍ଟିଫିସିଆଲ ଇଂଟେଲିଜେନ୍ସ), ଇଂଟରନେଟ ଅଫ ଥିଙ୍ଗସ, ବିଗ ଡାଟା ଏନାଲିଟିକ୍ସ, ବ୍ଲକ୍ ଚେନ ଏବଂ ଅନ୍ୟ ଅତ୍ୟାଧୁନିକ ପ୍ରଯୁକ୍ତି ଆଧାରରେ ଅଭିନବ ବିଚାରଗୁଡ଼ିକୁ ଆମନ୍ତ୍ରଣ କରିବା ଏହି ଚାଲେଞ୍ଜର ଉଦ୍ଦେଶ୍ୟ । ଷ୍ଟାର୍ଟଅପ୍ ଇଣ୍ଡିଆ ପୋର୍ଟାଲ ଏହି ଗ୍ରାଣ୍ଡ ଚାଲେଞ୍ଜ ପାଇଁ ମଂଚ ପ୍ରଦାନ କରୁଛି । ଏହି ଅବସରରେ ସମାବେଶକୁ ଉଦବୋଧନ ଦେଇ ପ୍ରଧାନମନ୍ତ୍ରୀ, ଭାରତର "ବ୍ୟବସାୟିକ ସୁଗମତା'' ମାନ୍ୟତାରେ ଉନ୍ନତି ଲାଗି ସେମାନଙ୍କ ପ୍ରୟାସ ନିମନ୍ତେ ଶିଳ୍ପ ପ୍ରତିନିଧି ଏବଂ ଅନ୍ୟ ଉପସ୍ଥିତ ଲୋକମାନଙ୍କୁ ଉଚ୍ଚପ୍ରଶଂସା କରିଥିଲେ । ଆଗାମୀ କିଛି ବର୍ଷ ମଧ୍ୟରେ ବ୍ୟବସାୟିକ ସୁଗମତା ମାନ୍ୟତାର ଶୀର୍ଷ 50ଟି ସ୍ଥାନରେ ଭାରତକୁ ରଖିବା ଲାଗି ସେ ଯେତେବେଳେ କଳ୍ପନା କରିଥିଲେ, ଏହାକୁ ଅନେକ ସନ୍ଦେହ କରିଥିଲେ ବୋଲି ପ୍ରଧାନମନ୍ତ୍ରୀ କହିଛନ୍ତି । ତେବେ, ମାତ୍ର 4 ବର୍ଷ ମଧ୍ୟରେ ବ୍ୟାପକ ଉନ୍ନତି ହୋଇଛି ବୋଲି ସେ ଉଲ୍ଲେଖ କରିଥିଲେ । ଏହି ଅବଧି କାଳରେ ବ୍ୟବସାୟିକ ସୁଗମତା ମାନ୍ୟତାରେ 65ଟି ସ୍ଥାନର ଉନ୍ନତି ଘଟିଛି ବୋଲି ସେ କହିଥିଲେ । ସେ କହିଥିଲେ ଭାରତ ବର୍ତ୍ତମାନ ଦକ୍ଷିଣ ଏସିଆରେ ପ୍ରଥମ ସ୍ଥାନରେ ରହିଛି ଏବଂ ଶୀର୍ଷ 50 ଲକ୍ଷ୍ୟ ହାସଲ ଠାରୁ ମାତ୍ର କିଛି ସ୍ଥାନ ଦୂରରେ ରହିଛି । ସହଯୋଗୀ ଏବଂ ପ୍ରତିଦ୍ୱନ୍ଦ୍ୱିତାମୂଳକ ସଂଘୀୟବାଦର ଉତ୍ସାହ ନେଇ ବ୍ୟବସାୟିକ ସୁଗମତାରେ ଉନ୍ନତି ଆଣିବା ଲାଗି କେନ୍ଦ୍ର ଏବଂ ରାଜ୍ୟ ସରକାର ମିଳିତ ଭାବେ କାର୍ଯ୍ୟ କରିଥିବା ସେ କହିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ କେନ୍ଦ୍ର ସରକାର ନୀତି-ପରିଚାଳିତ ପ୍ରଶାସନ ଏବଂ ଅନୁମାନଯୋଗ୍ୟ ପାରଦର୍ଶୀ ନୀତି ଉପରେ ଜୋର ଦେଇଛନ୍ତି । ସେ କହିଥିଲେ ଯେ କେନ୍ଦ୍ର ସରକାରଙ୍କ ଦ୍ୱାରା ନିଆଯାଉଥିବା ସଂସ୍କାର ଜନସାଧାରଣଙ୍କ ଜୀବନଧାରଣକୁ ସହଜ କରିବା ଲାଗି ଉଦ୍ଦିଷ୍ଟ । ସେ କହିଥିଲେ, ଆଜି କ୍ଷୁଦ୍ର ଉଦ୍ୟୋଗୀମାନେ ଅଧିକ ସହଜରେ ବ୍ୟବସାୟ କରିପାରୁଛନ୍ତି, ଏବଂ ଏକ ବିଦ୍ୟୁତ ସଂଯୋଗ ପାଇବା ଲାଗି ସହଜ କଥାଗୁଡ଼ିକ ଅଧିକ ସହଜ ହୋଇଯାଇଛି । ସେ କହିଥିଲେ ଯେ ଗତ 4 ବର୍ଷ ମଧ୍ୟରେ 1400ରୁ ଅଧିକ ପୁରୁଣା ଆଇନକୁ ଅକାମୀ କରି ଦିଆଯାଇଛି । ବାଣିଜ୍ୟିକ ବିବାଦର ସମାଧାନ ପାଇଁ ଲାଗୁଥିବା ସମୟ, ଆମଦାନୀ ସାମଗ୍ରୀଗୁଡ଼ିକୁ ଅନୁମତି ପ୍ରଦାନ କରିବା ପାଇଁ ଯାଉଥିବା ସମୟରେ ହ୍ରାସ ଭଳି କ୍ଷେତ୍ରରେ ନାଟକୀୟ ପରିବର୍ତ୍ତନ ସମ୍ଭବ ହୋଇପାରିଥିବା ସେ କହିଥିଲେ । ପରିବର୍ତ୍ତନ ହୋଇଥିବା ଅନ୍ୟ ସଂଖ୍ୟାଧିକ କ୍ଷେତ୍ର ବିଷୟରେ ମଧ୍ୟ ସେ ତାଲିକା ଦେଇଥିଲେ । ମାତ୍ର 59 ମିନିଟରେ ଏକ କୋଟି ଟଙ୍କା ପର୍ଯ୍ୟନ୍ତ ଋଣ ଅନୁମୋଦନ ଭଳି ଏମଏସଏମଇ କ୍ଷେତ୍ର ଲାଗି କରାଯାଇଥିବା ପ୍ରୟାସ ବିଷୟରେ ସେ ଉଲ୍ଲେଖ କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଆଇଏମଏଫ ଏବଂ ମୁଡି ଭଳି ସଂଗଠନ ଭାରତର ଭବିଷ୍ୟତକୁ ନେଇ ଅଧିକ ଆତ୍ମବିଶ୍ୱାସୀ ଏବଂ ଆଶାବାଦୀ ହୋଇପଡ଼ିଛନ୍ତି । ଯଥାଶୀଘ୍ର ସମ୍ଭବ କମ ସମୟରେ ଭାରତକୁ 5 ଟ୍ରିଲିୟନ ଡଲାର ଅର୍ଥବ୍ୟବସ୍ଥାରେ ପରିଣତ କରିବା ଲାଗି ଲକ୍ଷ୍ୟ ରଖାଯାଇଥିବା ପ୍ରଧାନମନ୍ତ୍ରୀ କହିଥିଲେ । ସେ କହିଥିଲେ ଯେ ଏଥିପାଇଁ ଅର୍ଥବ୍ୟବସ୍ଥାର ପ୍ରତ୍ୟେକ କ୍ଷେତ୍ରରେ ଉନ୍ନତିର ଆବଶ୍ୟକତା ରହିଛି । ସେ କହିଥିଲେ ଯେ କେନ୍ଦ୍ର ସରକାର ଏପରି ଏକ ଶିଳ୍ପନୀତି ଦିଗରେ କାର୍ଯ୍ୟ କରୁଛନ୍ତି ଯାହା ବର୍ତ୍ତମାନର ବାସ୍ତବତା ପ୍ରତି ଅଧିକ ବିଚାରଶୀଳ ଏବଂ ନୂତନ ଭାରତର ଉଦ୍ୟୋଗୀମାନଙ୍କ ନୂତନ ଲକ୍ଷ୍ୟ ଅନୁରୂପ ହୋଇଥିବ । ବ୍ୟବସାୟିକ ସୁଗମତା ମାନ୍ୟତାର ଶୀର୍ଷ 50ଟି ସ୍ଥାନ ମଧ୍ୟରେ ସ୍ଥାନ ପାଇବାର ଲକ୍ଷ୍ୟ ହାସଲ ନିମନ୍ତେ କାର୍ଯ୍ୟ କରିବା ଲାଗି ସେ ଉପସ୍ଥିତ ଲୋକମାନଙ୍କୁ ଆହ୍ୱାନ କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ପ୍ରକ୍ରିୟାରେ ମାନବୀୟ ହସ୍ତକ୍ଷେପ ହ୍ରାସ କରିବା ଏବଂ ଆଧୁନିକ ଏବଂ ଡିଜିଟାଲ ପ୍ରଯୁକ୍ତିର ଉପଯୋଗକୁ ବୃଦ୍ଧି କରିବା ଜରୁରୀ । ସେ କହିଥିଲେ ଯେ ଏହା ଉପରେ ଆଧାରିତ ଏକ କର୍ମସଂସ୍କୃତି ନୀତି ପରିଚାଳିତ ପ୍ରଶାସନକୁ ଆହୁରି ପ୍ରୋତ୍ସାହିତ କରିବ ।
ଆସନ୍ତାକାଲି ନାଗପୁର ଗସ୍ତରେ ଯିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି ଆମ୍ବେଦକର ଜୟନ୍ତୀ ଅବସରରେ ନାଗପୁର ଗସ୍ତରେ ଯିବେ । କ୍ରମାଗତ ଟ୍ୱିଟ କରି ତାଙ୍କ ଗସ୍ତ ସଂପର୍କରେ ପ୍ରଧାନମନ୍ତ୍ରୀ କହିଛନ୍ତି, ‘‘ମୋର ସୌଭାଗ୍ୟ ଯେ ପବିତ୍ର ଆମ୍ବେଦକର ଜୟନ୍ତୀ ଅବସରରେ ଆସନ୍ତା କାଲି ନାଗପୁର ଯାଉଛି । ନାଗପୁରରେ ପବିତ୍ର ଥିବା ଦିକ୍ଷାଭୂମି ରହିଛି ଯାହାକି ଡ.ଆମ୍ବେଦକରଙ୍କ ଜୀବନ ସହ ଅଙ୍ଗାଙ୍ଗୀ ଭାବେ ଜଡିତ । ସେହି ପବିତ୍ର ଭୂମିକୁ ପ୍ରଣାମ ଜଣାଇବି । ଏହି ଅବସରରେ ନାଗପୁରଠାରେ ଅନେକ ଉନ୍ନୟନ କାର୍ଯ୍ୟକ୍ରମର ଶୁଭାରମ୍ଭ ହେବାକୁ ଯାଉଛି ଯାହାକି ଜନସାଧାରଣଙ୍କ ଜୀବନ ଉପରେ ସକାରାତ୍ମକ ପ୍ରଭାବ ପକାଇବ । ଏହି ଉନ୍ନୟନ ପ୍ରକଳ୍ପଗୁଡିକ ମଧ୍ୟରେ IIIT, IIM, AIIMS ଏବଂ କୋରାଡି ତାପଜ ବିଦ୍ୟୁତ କେନ୍ଦ୍ରର ଉଦଘାଟନ କରାଯିବ । ଏହାଛଡା ଏକ ଜନସଭାକୁ ମଧ୍ୟ ସମ୍ବୋଧିତ କରିବାର କାର୍ଯ୍ୟକ୍ରମ ରହିଛି । ଡିଜିଧନ ମେଳାର ଉଦଯାପନୀ ସମାରୋହରେ ଯୋଗଦେଇ ଲକି ଗ୍ରାହକ ଯୋଜନା ଏବଂ ଡିଜିଧନ ବ୍ୟାପାର ଯୋଜନାର ମେଗା ଡ୍ର ବିଜେତାମାନଙ୍କୁ ପୁରସ୍କୃତ କରିବି । ଡ.ଆମ୍ବେଦକରଙ୍କ ସ୍ୱପ୍ନ – ଏକ ଶକ୍ତିଶାଳୀ, ସମୃଦ୍ଧ ଓ ସର୍ବ ସମାବେଶୀ ଭାରତ ଗଠନ ଦିଗରେ ଆମର ଅନବରତ ପ୍ରୟାସ ଅବ୍ୟାହତ ରହିବ । ’’
ନିବେଶ ପ୍ରୋତ୍ସାହନ, ସୁରକ୍ଷା ଲାଗି ଭାରତ-ବାଂଲାଦେଶ ଚୁକ୍ତିନାମାର ଯୁଗ୍ମ ବ୍ୟାଖ୍ୟାତ୍ମକ ଟିପ୍ପଣୀକୁ କ୍ୟାବିନେଟର ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତ ଏବଂ ବାଂଲାଦେଶ ମଧ୍ୟରେ ନିବେଶ ପ୍ରୋତ୍ସାହନ ଏବଂ ସୁରକ୍ଷା ଲାଗି ସ୍ୱାକ୍ଷରିତ ହୋଇଥିବା ଚୁକ୍ତିନାମାର ଯୁଗ୍ମ ବ୍ୟାଖାତ୍ମକ ଟିପ୍ପଣୀ(ଜେଆଇଏନ୍)କୁ କେନ୍ଦ୍ର କ୍ୟାବିନେଟର ଅନୁମୋଦନ ମିଳିଛି । ନିବେଶକୁ ପ୍ରୋତ୍ସାହନ ଏବଂ ସୁରକ୍ଷା ଦେବା ଲାଗି ଭାରତ ଏବଂ ବାଂଲାଦେଶ ମଧ୍ୟରେ ବର୍ତ୍ତମାନ ପ୍ରଚଳିତ ଚୁକ୍ତିନାମା (ବିପା)କୁ ଏହି ଜେଆଇଏନ୍ ଅଧିକ ସ୍ପଷ୍ଟତା ପ୍ରଦାନ କରିବ । ଏହି ଜେଆଇଏନର ବ୍ୟାଖ୍ୟାତ୍ମକ ଟିପ୍ପଣୀକୁ ବିଭିନ୍ନ ଅନୁଚ୍ଛେଦ ସହ ମିଳିତ ଭାବେ ନିବେଶକଙ୍କ ସଜ୍ଞା ସହିତ ଗ୍ରହଣ କରିବା, ନିବେଶର ସଜ୍ଞା, ଟିକସ ପଇଠ ବ୍ୟବସ୍ଥାକୁ ହଟାଇବା, ଉଚିତ୍ ଏବଂ ନ୍ୟାୟସଂଗତ ଉପଚାର(ଏଫଇଟି), ଜାତୀୟ ଉପଚାର(ଏନଟି) ଏବଂ ସବୁଠୁ ପସନ୍ଦଯୋଗ୍ୟ ରାଷ୍ଟ୍ର(ଏମ୍ଏଫଏନ୍) ଭାବେ ଗ୍ରହଣ, ବେଦଖଲୀ, ଗୁରୁତ୍ୱପୂର୍ଣ୍ଣ ସୁରକ୍ଷା ସ୍ୱାର୍ଥ ଏବଂ ନିବେଶକ ତଥା ଅନୁବନ୍ଧୀୟ ପକ୍ଷଙ୍କ ମଧ୍ୟରେ ବିବାଦର ସମାଧାନ ପାଇଁ ବ୍ୟବସ୍ଥା ରହିଛି । ନିବେଶ ସନ୍ଧି ବ୍ୟବସ୍ଥାକୁ ସୁଦୃଢ଼ କରିବା ଲାଗି ଯୁଗ୍ମ ବ୍ୟାଖ୍ୟାତ୍ମକ ବିବରଣୀ ସାଧାରଣତଃ ଗୁରୁତ୍ୱପୂର୍ଣ୍ଣ ଭୂମିକା ନିର୍ବାହ କରିଥାଏ ।
ଟ୍ରାଇର ରୌପ୍ୟ ଜୟନ୍ତୀ ସମାରୋହ କାର୍ଯ୍ୟକ୍ରମରେ ପ୍ରଧାନମନ୍ତ୍ରୀଙ୍କ ଅଭିଭାଷଣ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତ ଦୂରସଞ୍ଚାର ନିୟନ୍ତ୍ରଣ କର୍ତ୍ତୃପକ୍ଷ (ଟ୍ରାଇ)ର ରୌପ୍ୟଜୟନ୍ତୀ ସମାରୋହ କାର୍ଯ୍ୟକ୍ରମରେ ଭିଡିଓ କନଫରେନ୍ସିଂ ଜରିଆରେ ନିଜର ଅଭିଭାଷଣ ପ୍ରଦାନ କରିଛନ୍ତି । ଏହି ଅବସରରେ ସେ ଏକ ଡାକ ଟିକଟ ମଧ୍ୟ ଉନ୍ମୋଚନ କରିଛନ୍ତି । କେନ୍ଦ୍ର ମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବ, ଶ୍ରୀ ଦେବୁସିଂହ ଚୌହ୍ୱାନ ଓ ଶ୍ରୀ ଏଲ ମୁରୁଗନଙ୍କ ସମେତ ଦୂର ସଞ୍ଚାର ଓ ପ୍ରସାରଣ କ୍ଷେତ୍ରର ଅନେକ ନେତୃବୃନ୍ଦ ଏହି ଅବସରରେ ଉପସ୍ଥିତ ଥିଲେ । ସମବେତ ଜନତାକୁ ଉଦବୋଧନ ଦେଇ ପ୍ରଧାନମନ୍ତ୍ରୀ କହିଥିଲେ ଯେ ସ୍ୱଦେଶୀ ନିର୍ମିତ ୫ଜି ଟେଷ୍ଟବେଡ ଯାହାକୁ ସେ ଜାତି ଉଦ୍ଦେଶ୍ୟରେ ଆଜି ଉତ୍ସର୍ଗ କରିଛନ୍ତି ତାହା ଦୂର ସଞ୍ଚାର କ୍ଷେତ୍ରରେ ଜଟିଳ ତଥା ଅତ୍ୟାଧୁନିକ ପ୍ରଯୁକ୍ତି କ୍ଷେତ୍ରର ବିକାଶରେ ବେଶ ସହାୟକ ହେବ । ଆଇଆଇଟି ସମେତ ଏହି ପ୍ରକଳ୍ପ ସହିତ ଯେଉଁମାନେ ସଂଶ୍ଳିଷ୍ଟ ଅଛନ୍ତି ସମସ୍ତଙ୍କୁ ସେ ଅଭିନନ୍ଦନ ଜଣାଇଥିଲେ । ଦେଶର ନିଜସ୍ୱ ୫ଜି ମାନ, ୫ ଜିଆର ଆକାରରେ ତିଆରି ହୋଇଛି ଓ ଏହା ଦେଶପାଇଁ ଏକ ଗର୍ବ । ଏହା ଦେଶର ଗ୍ରାମାଞ୍ଚଳକୁ ୫ଜି ପ୍ରଯୁକ୍ତିଜ୍ଞାନ ପ୍ରସାର ଦିଗରେ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିବ ବୋଲି ସେ କହିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଏକବିଂଶ ଶତାବ୍ଦୀରେ ସଂଯୋଗକରଣ ଦେଶର ପ୍ରଗତିର ଗତିକୁ ନିର୍ଦ୍ଧାରଣ କରିବ । ସେ ଦୃଷ୍ଟିରୁ ପ୍ରତ୍ୟେକ ସ୍ତରରେ ସଂଯୋଗୀକରଣର ଆଧୁନିକୀକରଣ ଅପରିହାର୍ଯ୍ୟ । ୫ ଜି ପ୍ରଯୁକ୍ତିବିଦ୍ୟା ଦେଶର ପ୍ରଶାସନ, ଜୀବନ ଧାରଣମାନ ଓ ବ୍ୟବସାୟରେ ବିରାଟ ପରିବର୍ତ୍ତନ ଆଣିବ ବୋଲି ସେ କହିଥିଲେ । ଏହା ପ୍ରତ୍ୟେକ କ୍ଷେତ୍ର ଯେପରିକି କୃଷି, ସ୍ୱାସ୍ଥ୍ୟ, ଶିକ୍ଷା, ଭିତ୍ତିଭୂମି ଓ ଅନ୍ୟାନ୍ୟ ରଣନୀତିକ କ୍ଷେତ୍ର ଅଭିବୃଦ୍ଧିରେ ସହାୟକ ହେବ । ଏହା ଅନେକ କ୍ଷେତ୍ରରେ ସୁବିଧା ଆଣିବା ସହ ଅନେକ କାର୍ଯ୍ୟରେ ସୁଯୋଗ ସୃଷ୍ଟି କରିବ । ୫ଜିର ଦୃତ ଅଭିବୃଦ୍ଧି ନିମନ୍ତେ ଉଭୟ ସରକାର ଓ ଶିଳ୍ପାନୁଷ୍ଠାନ ଗୁଡିକର ଉଦ୍ୟମ ଲୋଡା ବୋଲି ସେ କହିଥିଲେ । ଦୂରସଞ୍ଚାର କ୍ଷେତ୍ର କିପରି ଆତ୍ମନିର୍ଭରଶୀଳତା ଓ ସୁସ୍ଥ ପ୍ରତିଯୋଗୀତା କ୍ଷେତ୍ରରେ ସମାଜ ଓ ଆର୍ଥିକ ବିକାଶରେ ସହାୟକ ହୋଇଛି ସେ ତାହାର ଉଦାହରଣ ଦେଇଥିଲେ । ୨ଜିର ହତାଶା, ଦୁର୍ନୀତି ଓ ନୀତିଗତ ସ୍ଥାଣୁତା ଯୁଗରୁ ବାହାରି ଦେଶ ଦୃତ ଗତିରେ ୩ଜିରୁ ୪ଜି ଓ ବର୍ତ୍ତମାନ ୫ଜି ଓ ୬ଜି ଅଭିମୁଖେ ଆଗେଇ ଚାଲିଛି ବୋଲି କହିଥିଲେ । ଗତ ଆଠ ବର୍ଷ ମଧ୍ୟରେ ପଞ୍ଚମିତ୍ର ଯଥା ପହୁଁଞ୍ଚ, ସଂସ୍କାର, ନିୟନ୍ତ୍ରଣ, ଜବାବଦେହୀ ଓ ବୈପ୍ଳବିକ ପଦକ୍ଷେପ ଜରିଆରେ ଦୂରସଞ୍ଚାର କ୍ଷେତ୍ରରେ ଏକ ନୂତନ ଶକ୍ତି ଜାଗ୍ରତ ହୋଇଛି । ସେ ଏଥିପାଇଁ ପ୍ରମୁଖ ଭୂମିକା ଗ୍ରହଣ କରିଥିବା ଟ୍ରାଇକୁ ଏହାର ଶ୍ରେୟ ଦେଇଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ବତ୍ତର୍ମାନ ଦେଶ କୂପ ମଣ୍ଡୁକ ଭାବେ ନରହି ପୁରାପୁରି ସରକାରୀ ଧାରା ସହ ଆଗେଇ ଚାଲିଛି । ବର୍ତ୍ତମାନ ଆମେ ବିଶ୍ୱରେ ଦୂରସଞ୍ଚାର ସାନ୍ଧ୍ରତା ଓ ଇଣ୍ଟରନେଟ ବ୍ୟବହାର ଦିଗରେ ଖୁବ ଦୃତଗତିରେ କାୟା ବିସ୍ତାର କରି ଚାଲିଛୁ ବୋଲି ପ୍ରଧାନମନ୍ତ୍ରୀ କହିଥିଲେ । ଦେଶର ଗରୀବରୁ ଗରୀବତମ ପରିବାର ନିକଟରେ ମୋବାଇଲ ଫୋନ ପହଞ୍ଚାଇବା ପାଇଁ ଦେଶରେ ହିଁ ମୋବାଇଲ ତିଆରି ଦିଗରେ ଗୁରୁତ୍ୱ ଆରୋପ କରାଯାଉଛି । ଫଳରେ ମୋବାଇଲ ନିର୍ମାଣକାରୀ ସଂସ୍ଥା ମାତ୍ର ଦୁଇରୁ ଏବେ ୨୦୦ରୁ ଅଧିକରେ ପହଞ୍ଚିଛି । ପ୍ରଧାନମନ୍ତ୍ରୀ କହିଥିଲେ ଯେ ବର୍ତ୍ତମାନ ଭାରତର ପ୍ରତି ଗ୍ରାମକୁ ଅପ୍ଟିକାଲ ଫାଇବର ଯୋଗେ ଯୋଡା ଯାଉଛି । ୨୦୧୪ ମସିହା ପୂର୍ବରୁ ଦେଶର ଶହେ ଗ୍ରାମ ପଞ୍ଚାୟତକୁ ମଧ୍ୟ ଅପ୍ଟିକାଲ ଫାଇବର ଜରିଆରେ ଯୋଡାଯାଇ ନଥିଲା । ଆଜି ଆମେ ଦେଶର ୧.୭୫ ଲକ୍ଷ ଗ୍ରାମ ପଞ୍ଚାୟତକୁ ବ୍ରଡବ୍ରାଣ୍ଡ ସଂଯୋଗ ଯୋଗାଯାଇଛି । ଏଥିପାଇଁ ଗ୍ରାମ ଗୁଡିକରେ ଶହ ଶହ ସରକାରୀ ସେବା ସହଜରେ ପହଞ୍ଚିପାରୁଛି । ପ୍ରଧାନମନ୍ତ୍ରୀ କହିଥିଲେ ଯେ ବର୍ତ୍ତମାନ ଓ ଭବିଷ୍ୟତର ଆବଶ୍ୟକତା ପୂରଣ ନିମନ୍ତେ ଟ୍ରାଇ ଭଳି ନିୟନ୍ତ୍ରକଙ୍କ ନିମନ୍ତେ ସମ୍ପୂର୍ଣ୍ଣ ସରକାରୀ ସହାୟତା ଖୁବ ଗୁରୁତ୍ୱପୂର୍ଣ୍ଣ । ଆଜି ନିୟନ୍ତ୍ରଣ କେବଳ ଗୋଟିଏ କ୍ଷେତ୍ରର ପରିସୀମା ମଧ୍ୟରେ ଆବଦ୍ଧ ନୁହଁ । ପ୍ରଯୁକ୍ତି ଜ୍ଞାନ ବିଭିନ୍ନ କ୍ଷେତ୍ରକୁ ସଂଯୋଗ କରୁଛି । ସେଥିପାଇଁ ଆଜି ସମସ୍ତେ ସମ୍ମିଳିତ ନିୟନ୍ତ୍ରଣ ବା ସହଯୋଗ ଆବଶ୍ୟକ କରୁଛନ୍ତି । ସେଥିପାଇଁ ଆଜିର ଆବଶ୍ୟକତା ହେଉଛି ସମସ୍ତ ନିୟନ୍ତ୍ରଣକାରୀ ଏକାଠି ହୋଇ ଏକ ସାଧାରଣ ମଞ୍ଚ ଗଠନ କରି ଉନ୍ନତ ସହଯୋଗ ଦ୍ୱାରା ସମାଧାନର ପନ୍ଥା ବାହାର କରିବା ବୋଲି ପ୍ରଧାନମନ୍ତ୍ରୀ କହିଥିଲେ ।
ରାଞ୍ଚିସ୍ଥିତ ଭାରୀ ଇଂଜିନିୟରିଂ ନିଗମ ଜମିକୁ ଝାଡଖଣ୍ଡ ସରକାରଙ୍କୁ ହସ୍ତାନ୍ତର ପ୍ରସ୍ତାବ କ୍ୟାବିନେଟରେ ଗୃହୀତ

ରାଞ୍ଚିସ୍ଥିତ ଭାରୀ ଇଂଜିନିୟରିଂ ନିଗମର ଅବ୍ୟବହୃତ ଜମିକୁ ଝାଡଖଣ୍ଡ ସରକାରଙ୍କୁ ହସ୍ତାନ୍ତର ନିମନ୍ତେ ଥିବା ପ୍ରସ୍ତାବକୁ କେନ୍ଦ୍ର କ୍ୟାବିନେଟ ମଞ୍ଜୁରି ପ୍ରଦାନ କରିଛନ୍ତି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ ଏହି ନିଷ୍ପତ୍ତି ନିଆଯାଇଛି । ଏହି ପ୍ରକ୍ରିୟାରେ ମୋଟ 675.43 ଏକର HEC ଜମି ଝାଡଖଣ୍ଡ ସରକାରଙ୍କୁ ଦିଆଯିବ ଯଦ୍ୱାରା HEC 742.98 କୋଟି ଟଙ୍କା ଲାଭବାନ ହେବ । ଏହି ଅର୍ଥ ଏଚଇସି ବନ୍ଦ ହେବା ଫଳରେ ସେଥିରୁ ଅବସରପ୍ରାପ୍ତ କର୍ମଚାରୀମାନଙ୍କୁ ଗ୍ରାଚୁଇଟି, ଭବିଷ୍ୟନିଧି ପାଣ୍ଠି ଛୁଟି ବିକ୍ରିଜନିତ ଅର୍ଥ ଏବଂ ଅନ୍ୟାନ୍ୟ ଆର୍ଥିକ ସୁବିଧା ପ୍ରଦାନ କରାଯିବ । ପୁନଶ୍ଚ ଏହି ଅର୍ଥ ମଧ୍ୟ ସରକାରୀ ଋଣ ଓ ବ୍ୟାଙ୍କ ଋଣ ତଥା ଅନ୍ୟାନ୍ୟ ତତ୍କାଳ ଖର୍ଚ୍ଚ ଦିଗରେ ଉପଯୋଗ କରାଯିବ । ସେହିଭଳି ଏହି ଜମି ହସ୍ତାନ୍ତର ଝାଡଖଣ୍ଡ ସରକାରଙ୍କ ସ୍ମାର୍ଟସିଟି ପ୍ରକଳ୍ପ ନିର୍ମାଣ ଦିଗରେ ସହାୟକ ହେବ ।
ଭାରତୀୟ ଡାକସେବା କ୍ୟାଡର ସମୀକ୍ଷାକୁ କେନ୍ଦ୍ର କ୍ୟାବିଟେନର ଅନୁମୋଦନ

ଭାରତୀୟ ଡାକ ସେବା କ୍ୟାଡର ସମୀକ୍ଷାକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ବୁଧବାର (୨୫.୦୫.୨୦୧୬) ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ପିଛିଲାଭାବେ ଅନୁମୋଦନ କରାଯାଇଛି । ଏଭଳି କ୍ୟାଡର ସମୀକ୍ଷା ପରେ ଡାକ ବିଭାଗ ଆବଶ୍ୟକ କର୍ମଚାରୀ ଓ ଅଫିସର ସମସ୍ୟାକୁ ସାମ୍ନା କରିପାରିବ । ଉଭୟ ମୁଖ୍ୟ ଦପ୍ତର ଏବଂ କ୍ଷେତ୍ରୀୟ ସ୍ତରରେ ଏହା ଫଳପ୍ରଦ ହେବ । ଏହାଦ୍ୱାରା ଡାକ ବିଭାଗର କାର୍ଯ୍ୟ ପରିସର ମଧ୍ୟ ବ୍ୟାପକ ହେବ ଏବଂ ସ୍ଥାଣୁତା ଦୂର ହେବ । ଏହି ଅନୁମୋଦନ ଫଳରେ ଗୋଟିଏ ପୋଷ୍ଟାଲ ମହାନିର୍ଦ୍ଦେଶକ ପଦବୀ, ଗୋଟିଏ ଅତିରିକ୍ତ ମହାନିର୍ଦ୍ଦେଶକ ୫ ଟି ଏସ୍.ଏ.ଜି. ପଦବୀ, ୪ ଟି ଜେ.ଏ.ଜି ସ୍ତରର ପଦବୀ ସୃଷ୍ଟି ହେବ । ସେହିପରି ଭାବେ ଜେ.ଟି.ଏସ୍ ପାହ୍ୟାରେ ୮୪ ଟି ପଦବୀ ସୃଷ୍ଟି କରାଯାଇ ଏସ୍.ଟି.ଏସ୍ ପାହ୍ୟାର ୯୬ ପଦବୀ ଉଚ୍ଛେଦ ହେବ ବୋଲି ସ୍ଥିର ହୋଇଛି ।
ନେପାଳର ଲୁମ୍ବିନୀରେ ବୁଦ୍ଧଜୟନ୍ତୀ ସମାରୋହ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନେପାଳର ଲୁମ୍ବିନୀସ୍ଥିତ ଆନ୍ତର୍ଜାତିକ ଅଧିବେଶନ କେନ୍ଦ୍ର ଓ ଧ୍ୟାନ ଭବନରେ ୨୫୬୬ତମ ବୁଦ୍ଧ ଜୟନ୍ତୀ ସମାରୋହରେ ଯୋଗ ଦେଇଛନ୍ତି । ତାଙ୍କ ସହିତ ନେପାଳ ପ୍ରଧାନମନ୍ତ୍ରୀ ସମ୍ମାନନୀୟ ଶେର ବାହାଦୁର ଦେଉବା ଓ ତାଙ୍କ ପତ୍ନୀ ଡକ୍ଟର ଆରଜୁ ରାନା ଦେଉବା ମଧ୍ୟ ଯୋଗଦେଇଥିଲେ । ଲୁମ୍ବିନୀ ବିକାଶ ଟ୍ରଷ୍ଟ(ଏଲଡିଟି) ଅଧ୍ୟକ୍ଷ ତଥା ନେପାଳ ସଂସ୍କୃତି, ପର୍ଯ୍ୟଟନ ଓ ବେସାମରିକ ବିମାନ ଚଳାଚଳ ମନ୍ତ୍ରୀ ଶ୍ରୀ ପ୍ରେମବାହାଦୁର ଆଲେ, ଲମ୍ବିନୀ ମୁଖ୍ୟମନ୍ତ୍ରୀ ଶ୍ରୀ କୁଲପ୍ରସାଦ କେସି, ଏଲଡିସି ଉପାଧ୍ୟକ୍ଷ ତଥା ସମ୍ମାନୀୟ ନେଟିଆ ଶାଖ୍ୟ ପୁଟ୍ଟା ଓ ନେପାଳ ସରକାରଙ୍କ ଅନେକ ମନ୍ତ୍ରୀ ଓ ଗଣ୍ୟମାନ୍ୟ ଅତିଥି ଏଥିରେ ଉପସ୍ଥିତ ଥିଲେ । ସାଧୁ, ବୌଦ୍ଧ ପଣ୍ଡିତ ତଥା ଅନ୍ୟାନ୍ୟ ଆନ୍ତର୍ଜାତିକ ଅଂଶଗ୍ରହଣକାରୀଙ୍କୁ ମିଶାଇ ପ୍ରାୟ ୨୫୦୦ ଉପସ୍ଥିତ ଅଭ୍ୟାଗତଙ୍କୁ ଉଭୟ ଦେଶର ପ୍ରଧାନମନ୍ତ୍ରୀ ସମ୍ବୋଧିତ କରିଥିଲେ ।
ରାଷ୍ଟ୍ରୀୟ ମାନବିକ ଅଧିକାର ଆୟୋଗଙ୍କ ରୌପ୍ୟ ଜୟନ୍ତୀ ସମାରୋହରେ ଯୋଗଦେବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅକ୍ଟୋବର 12, 2018ରେ ନୂଆଦିଲ୍ଲୀଠାରେ ରାଷ୍ଟ୍ରୀୟ ମାନବିକ ଅଧିକାର ଆୟୋଗ (ଏନଏଚଆରସି)ଙ୍କ ରୌପ୍ୟ ଜୟନ୍ତୀ ସମାରୋହରେ ଯୋଗଦେବେ । ଏହି ଅବସରରେ ପ୍ରଧାନମନ୍ତ୍ରୀ ଏକ ଡାକ ଟିକଟ ଏବଂ ସ୍ଵତନ୍ତ୍ର କଭର ଉନ୍ମୋଚନ କରିବେ । ଏନଏଚଆରସିଙ୍କ ନୂତନ ୱେବସାଇଟ ସଂସ୍କରଣକୁ ମଧ୍ୟ ପ୍ରଧାନମନ୍ତ୍ରୀ ଉନ୍ମୋଚନ କରିବେ । ଏହି ୱେବସାଇଟ ବିଶେଷ ଭାବେ ଜରୁରୀ ଥିବା ଲୋକଙ୍କ ପାଇଁ ଅଧିକ ଅନୁକୂଳ ଏବଂ ସହଜ ହେବ । ପ୍ରଧାନମନ୍ତ୍ରୀ ଏହି ଅବସରରେ ସମାବେଶକୁ ସମ୍ବୋଧିତ କରିବାର କାର୍ଯ୍ୟକ୍ରମ ରହିଛି ।
ପ୍ରଧାନମନ୍ତ୍ରୀଙ୍କ 49ତମ “ମନ୍ କି ବାତ୍’ କାର୍ଯ୍ୟକ୍ରମ (28.10.2018)

• ଓଡିଶାର ଇତିହାସ, ସଂସ୍କୃତି ଅତ୍ୟନ୍ତ ସମୃଦ୍ଧ ଓ ଗୌରବୋଜ୍ଜଳ • ଓଡିଆ ଲୋକେ ଖୁବ୍ ଉତ୍ସାହୀ • ହକି ବିଶ୍ୱକପ ଦେଖିବା ଲାଗି ଭୁବନେଶ୍ୱର ଯିବାକୁ କ୍ରୀଡାପ୍ରେମୀଙ୍କୁ ଆହ୍ୱାନ • ଭାରତୀୟ ପୁରୁଷ ହକି ଟିମକୁ ଜଣାଇଲେ ଶୁଭେଚ୍ଛା • କୋଣାର୍କ ସୂର୍ଯ୍ୟମନ୍ଦିର, ପୁରୀ ଶ୍ରୀଜଗନ୍ନାଥ ମନ୍ଦିର, ଚିଲିକା ଏବଂ ଓଡିଶାର ବିଶ୍ୱପ୍ରସିଦ୍ଧ ଦର୍ଶନୀୟ ସ୍ଥଳ ବୁଲିବାକୁ ପ୍ରଧାନମନ୍ତ୍ରୀଙ୍କ ପରାମର୍ଶ • ଜଙ୍ଗଲ ସମ୍ପଦର ସୁରକ୍ଷା ପାଇଁ ଦେଶ ଆଦିବାସୀଙ୍କ ପାଖରେ ଋଣୀ • ଅକ୍ଟୋବର 31 ରେ ନର୍ମଦା କୂଳରେ ଉନ୍ମୋଚନ ହେବ ବିଶ୍ୱର ଉଚ୍ଚତମ ପ୍ରତିମୂର୍ତ୍ତି “ଷ୍ଟେଚ୍ୟୁ ଅଫ ୟୁନିଟି” • ଦେଶ ଏକତ୍ରୀକରଣରେ ସର୍ଦ୍ଦାର ପଟେଲଙ୍କ ମହନୀୟ ଭୂମିକାକୁ ସ୍ମରଣ କଲେ ପ୍ରଧାନମନ୍ତ୍ରୀ ମୋର ପ୍ରିୟ ଦେଶବାସୀଗଣ, ଆପଣ ସମସ୍ତଙ୍କୁ ନମସ୍କାର । ଅକ୍ଟୋବର 31 ତାରିଖ ଆମ ସମସ୍ତଙ୍କ ପ୍ରିୟ ସର୍ଦ୍ଦାର ବଲ୍ଲଭଭାଇ ପଟେଲଙ୍କ ଜୟନ୍ତୀ ଏବଂ ପ୍ରତିବର୍ଷ ପରି “ଏକତା ପାଇଁ ଦୌଡ଼” “Run For ଟି ମନୋନୀତ ନୀତିକୁ ପଛରେ ପକାଇ ଏ ପୁରସ୍କାର ପ୍ରାପ୍ତ କଲା । ଏଥିପାଇଁ ମୁଁ ସିକ୍କିମର ଜନତାଙ୍କୁ ବହୁତ ବହୁତ ଅଭିନନ୍ଦନ ଜଣାଉଛି । ମୋର ପ୍ରିୟ ଦେଶବାସୀଗଣ, ଅକ୍ଟୋବର ଶେଷ ହେବାକୁ ଯାଉଛି । ପାଣିପାଗରେ ମଧ୍ୟ ବହୁତ ପରିବର୍ତ୍ତନ ଅନୁଭୂତ ହେଉଛି । ଏବେ ଶୀତଦିନ ଆରମ୍ଭ ହୋଇଯାଇଛି । ପାଣିପାଗର ପରିବର୍ତନ ସହ ପର୍ବପର୍ବାଣୀର ଋତୁ ମଧ୍ୟ ଆସିଯାଇଛି । ଧନତେରସ୍, ଦୀପାବଳି, ଭୈୟାଦୂଜ୍, ଛଠ୍ – ଏକ ପ୍ରକାରେ ଯଦି କୁହାଯିବ, ନଭେମ୍ବର ମାସ ପର୍ବଗୁଡ଼ିକର ମାସ । ଆପଣ ସମସ୍ତଙ୍କୁ ଏହି ପର୍ବଗୁଡ଼ିକ ଉପଲକ୍ଷେ ବହୁତ ବହୁତ ଶୁଭେଚ୍ଛା । ମୁଁ ଆପଣ ସମସ୍ତଙ୍କୁ ନିବେଦନ କରିବି ଯେ ଏହି ପର୍ବଗୁଡ଼ିକ ପାଳନ ସମୟରେ ନିଜର ଯତ୍ନ ନିଅନ୍ତୁ, ନିଜ ସ୍ୱାସ୍ଥ୍ୟର ବି ଯତ୍ନ ନିଅନ୍ତୁ ଓ ସମାଜର ହିତ ପ୍ରତି ବି ଯତ୍ନବାନ ହୁଅନ୍ତୁ । ମୋର ବିଶ୍ୱାସ ଯେ ଏହି ପର୍ବ ହିଁ ନୂତନ ସଂକଳ୍ପର ସୁଯୋଗ । ଏହି ପର୍ବ ନୂତନ ନିଷ୍ପତିର ସୁଯୋଗ । ଏହି ପର୍ବ ଆପଣଙ୍କ ଜୀବନରେ ଅଭିଯାନ ଭାବରେ ଆଗକୁ ଯିବାର, ଦୃଢ଼ସଂକଳ୍ପ ନେବାର ସୁଯୋଗ ସୃଷ୍ଟି କରୁ । ଆପଣଙ୍କ ଉନ୍ନତି ଦେଶର ବିକାଶର ଏକ ମହତ୍ୱପୂର୍ଣ୍ଣ ଅଂଶ । ଆପଣଙ୍କ ଯେତେ ଅଧିକ ଉନ୍ନତି ହେବ, ସେତେମାତ୍ରାରେ ଦେଶର ଉନ୍ନତି ହେବ । ଆପଣ ସମସ୍ତଙ୍କୁ ମୋର ଅନେକ ଅନେକ ଶୁଭେଚ୍ଛା । ବହୁତ ବହୁତ ଧନ୍ୟବାଦ ।
ଜାତୀୟ ସାମୁଦ୍ରିକ ଦିବସ ଅବସରରେ ପ୍ରଧାନମନ୍ତ୍ରୀ ଭାରତର ଗୌରବମୟ ସାମୁଦ୍ରିକ ଇତିହାସ କଲେ ସ୍ମରଣ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାତୀୟ ସାମୁଦ୍ରିକ ଦିବସ ଅବସରରେ ଭାରତର ଗୌରବମୟ ସାମୁଦ୍ରିକ ଇତିହାସର ସ୍ମୃତିଚାରଣ କରିଛନ୍ତି । ଦେଶର ଆର୍ଥିକ ଅଭିବୃଦ୍ଧିରେ ସାମୁଦ୍ରିକ କ୍ଷେତ୍ରରେ ଗୁରୁତ୍ୱ ଉପରେ ସୂଚନା ଦେଇ ପ୍ରଧାନମନ୍ତ୍ରୀ କହିଥିଲେ ଯେ ଗତ ଆଠ ବର୍ଷ ମଧ୍ୟରେ ସରକାର ବନ୍ଦର ଭିତ୍ତିକ ବିକାଶ ଉପରେ ବିଶେଷ ଧ୍ୟାନ ଦେଉଛନ୍ତି । ଏହା ଦେଶର ଆର୍ଥିକ ବିକାଶ ସହିତ ଏକ ଆତ୍ମନିର୍ଭର ଭାରତ ଗଠନ ଦିଗରେ ବିଶେଷ ସହାୟକ ହେବ । ଭାରତ ସରକାର ସାମୁଦ୍ରିକ ବାତାବରଣ ଓ ବିବିଧତାର ସୁରକ୍ଷା ସୁନିଶ୍ଚିତ କରିବା ପାଇଁ ସମସ୍ତ ପଦକ୍ଷେପ ନେଇଥିବା ଶ୍ରୀ ମୋଦୀ କହିଥିଲେ । ଧାରାବାହିକ ଟୁଇଟ ଜରିଆରେ ପଧାନମନ୍ତ୍ରୀ କହିଛନ୍ତି ଯେ, “ଆଜି, ଜାତୀୟ ସାମୁଦ୍ରିକ ଦିବସ ଅବସରରେ ଆମେ ଆମର ଗୌରବମୟ ସାମୁଦ୍ରିକ ଇତିହାସର ସ୍ମୃତିଚାରଣ କରିବା ସହ ଭାରତର ଆର୍ଥିକ ଅଭିବୃଦ୍ଧିରେ ସାମୁଦ୍ରିକ କ୍ଷେତ୍ର ମହତ୍ତ୍ୱ ଉପରେ ଆଲୋକପାତ କରୁଛୁ । ଗତ ଆଠ ବର୍ଷ ମଧ୍ୟରେ ଆମ ସାମୁଦ୍ରିକ କ୍ଷେତ୍ର ଏକ ନୂତନ ଶିଖରରେ ପହଞ୍ଚି ବାଣିଜ୍ୟ ଓ ବାଣିଜ୍ୟିକ କାର୍ଯ୍ୟକଳାପ ବୃଦ୍ଧିରେ ସହାୟକ ହୋଇଛି ।” “ଗତ ଆଠ ବର୍ଷ ମଧ୍ୟରେ ଭାରତ ସରକାର ବନ୍ଦର ଭିତ୍ତିକ ବିକାଶ ଦିଗରେ ଧ୍ୟାନ କେନ୍ଦ୍ରିତ କରି, ବନ୍ଦର ସାମର୍ଥ୍ୟର ସଂପ୍ରସାରଣ କରି ଥିବା ପଦ୍ଧତିକୁ ଅଧିକ ଦକ୍ଷ କରିଛନ୍ତି । ଭାରତୀୟ ସାମଗ୍ରୀ ଯେପରି ନୂତନ ବଜାରରେ ଉପଲବ୍ଧ ହେବ ସେଥିପାଇଁ ଜଳପଥକୁ ଅଧିକ ଗତିଶୀଳ କରାଯାଇଛି ।” “ଆମେ ସାମୁଦ୍ରିକ କ୍ଷେତ୍ରକୁ ଆର୍ଥିକ ପ୍ରଗତି ଓ ଆତ୍ମନିର୍ଭର ଭାରତ ଗଠନ ପାଇଁ ସଶକ୍ତ କରିବା ବେଳେ, ଭାରତର ଗର୍ବ ସାମୁଦ୍ରିକ ଜୈବ ବିବିଧତା ଓ ବାତାବରଣ ମଧ୍ୟ ଯେପରି ଅତୁଟ ରହେ ସେଥିପାଇଁ ଉପଯୁକ୍ତ ଯତ୍ନ ନେଉଛୁ ।”
ନବରାତ୍ରୀର ପବିତ୍ର ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନବରାତ୍ରୀର ପବିତ୍ର ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି । ନବରାତ୍ରୀ ପ୍ରାରମ୍ଭରେ ଶ୍ରୀ ମୋଦୀ ଦେବୀ ଶୈଳପୁତ୍ରୀଙ୍କୁ ପ୍ରାର୍ଥନା କରିବା ସହ ସୁଖ, ସୌଭାଗ୍ୟ ଓ ସୁସ୍ଥତା କାମନା କରିଛନ୍ତି । ଏକ ଟ୍ୱିଟ ଶୃଙ୍ଖଳରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି; “ଶକ୍ତି ଉପାସନାର ମହାପର୍ବ ନବରାତ୍ରୀର ଆପଣମାନଙ୍କୁ ଅନେକ ଅନେକ ଶୁଭେଚ୍ଛା । ଆସ୍ଥା ଓ ବିଶ୍ୱାସର ଏହି ପବିତ୍ର ଅବସର ସମସ୍ତଙ୍କ ଜୀବନରେ ନୂତନ ଶକ୍ତି ଓ ନୂଆ ଉତ୍ସାହ ସଂଚାର କରୁ । ଜୟ ମାତା ଦୀ ।” "वन्दे वाञ्छितलाभाय चन्द्रार्धकृतशेखराम्‌। वृषारूढां शूलधरां शैलपुत्रीं यशस्विनीम्‌ ।। ଦେବୀ ଶୈଳପୁତ୍ରୀଙ୍କ ଆରାଧନା ସହିତ ଆଜି ଠାରୁ ନବରାତ୍ରୀର ଶୁଭାରମ୍ଭ ହେଉଛି । ତାଙ୍କ କୃପାରୁ ସମସ୍ତଙ୍କ ଜୀବନ ସୁଖ, ସୌଭାଗ୍ୟ ଓ ସୁସ୍ଥତାରେ ପରିପୂର୍ଣ୍ଣ ହେଉ ବୋଲି କାମନା କରୁଛି ।”
ପ୍ରଧାନମନ୍ତ୍ରୀଙ୍କୁ  ଶିକ୍ଷା ଓ ସଙ୍କଟ ପରିଚାଳନା ସମ୍ପର୍କରେ ଅଭିମତ ଉପସ୍ଥାପନ କଲେ ଦୁଇ ସଚିବ ଗୋଷ୍ଠୀ

ଭାରତ ସରକାରଙ୍କ ଦୁଇଟି ଉଚ୍ଚସ୍ତରୀୟ ସଚିବ ଗୋଷ୍ଠୀ ଆଜି ନୂଆଦିଲ୍ଲୀଠାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରି ଶିକ୍ଷା ଓ ସଙ୍କଟ ପରିଚାଳନା ସମ୍ପର୍କରେ ସେମାନଙ୍କର ଅଭିମତ ଉପସ୍ଥାପନ କରିଛନ୍ତି । ଏହି ଉପସ୍ଥାପନା ବେଳେ କେନ୍ଦ୍ରମନ୍ତ୍ରୀ ବୃନ୍ଦ ଏବଂ ନୀତି ଆୟୋଗର ବରିଷ୍ଠ ପଦାଧିକାରୀମାନେ ଉପସ୍ଥିତ ଥିଲେ । ଏହାକୁ ମିଶାଇ ବର୍ତ୍ତମାନ ସୁଦ୍ଧା ପ୍ରଶାସନ ସମ୍ପର୍କୀତ ବିଭିନ୍ନ ପ୍ରସଙ୍ଗ ଉପରେ 9 ଟି ଅଭିମତ ଉପସ୍ଥାପନା କରାଯାଇଛି । ଏହି ଅବସରରେ ନିଜର ବକ୍ତବ୍ୟ ରଖି ପ୍ରଧାନମନ୍ତ୍ରୀ କହିଥିଲେ ଯେ କେନ୍ଦ୍ର ସରକାର ନୂଆ ନୂଆ ଭାବନା ଓ ଚିନ୍ତାଧାରାକୁ ମୁକ୍ତ ମନରେ ବିଚାର କରିବେ । ପ୍ରଶାସନ ସମ୍ପର୍କରେ ସାମଗ୍ରୀକ ଭାବେ ଚିନ୍ତା କରିବା ଏବଂ ପରିଣାମଭିତ୍ତିକ କାର୍ଯ୍ୟକୁ ଅଗ୍ରାଧିକାର ଦେବା ଲାଗି ପ୍ରଧାନମନ୍ତ୍ରୀ ଏହି ଅବସରରେ ସଚିବମାନଙ୍କୁ ପରାମର୍ଶ ଦେଇଥିଲେ ।
ଦେଶ ଆଜି ସ୍ୱଚ୍ଛତାର ନୂତନ କାହାଣୀ ଲେଖୁଛି: ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଦେଶର ବିକାଶରେ ଜନସାଧାରଣଙ୍କ ଅଂଶଗ୍ରହଣ ଏକ ନୂତନ ଶକ୍ତି ପ୍ରଦାନ କରିଛି ଏବଂ ସ୍ୱଚ୍ଛ ଭାରତ ଅଭିଯାନ ଏହାର ଏକ ଉଦାହରଣ । ଶ୍ରୀ ମୋଦୀ କହିଛନ୍ତି ଯେ ଶୌଚାଳୟ ର୍ନିମାଣ ହେଉ କିମ୍ବା ବର୍ଜ୍ୟବସ୍ତୁ ପରିଚାଳନା ହେଉ, ଐତିହ୍ୟର ସଂରକ୍ଷଣ ହେଉ କିମ୍ବା ସ୍ୱଚ୍ଛତା ପାଇଁ ପ୍ରତିଯୋଗିତା ହେଉ, ଦେଶ ଆଜି ପରିଷ୍କାର ପରିଚ୍ଛନ୍ନତା କ୍ଷେତ୍ରରେ ନୂଆ କାହାଣୀ ଲେଖୁଛି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଦେଶର ବିକାଶରେ ଜନସାଧାରଣଙ୍କ ଅଂଶଗ୍ରହଣ କିପରି ନୂତନ ଶକ୍ତି ଯୋଗାଇଥାଏ, ସ୍ୱଚ୍ଛ ଭାରତ ଅଭିଯାନ ଏହାର ପ୍ରତ୍ୟକ୍ଷ ପ୍ରମାଣ । ଶୌଚାଳୟ ର୍ନିମାଣ ହେଉ କିମ୍ବା ବର୍ଜ୍ୟବସ୍ତୁ ପରିଚାଳନା ହେଉ, ଐତିହାସିକ ଐତିହ୍ୟର ସଂରକ୍ଷଣ ହେଉ କିମ୍ବା ପରିଷ୍କାର ପରିଚ୍ଛନ୍ନତା ହେଉ, ସ୍ୱଚ୍ଛତା କ୍ଷେତ୍ରରେ ଦେଶ ଆଜି ନୂତନ କାହାଣୀ ଲେଖୁଛି ।”